b'\n_START_ARTICLE_\nAmiens SC\n_START_PARAGRAPH_\nAmiens Sporting Club ali na kratko Amiens SC, oziroma Amiens je francoski nogometni klub iz mesta Amiens. Ustanovljen je bil leta 1901 in trenutno igra v Ligue 1, prvi francoski nogometni ligi._NEWLINE_Amiens je ve\xc4\x8dino \xc4\x8dasa svojega obstoja igral v regionalnih ligah, s katerih ima 4 naslove prvaka divizije departmaja Nord (1924, 1927, 1957, 1963) in 2 naslova prvaka regije Pikardije (1920, 1921). Med letoma 2001 in 2009 je igral v drugi francoski ligi, bil nato relegiran in se v sezoni 2016/17 ponovno vrnil v 2. ligo. V slednji sezoni je postal podprvak in tako v sezoni 2017/18 prvi\xc4\x8d igra v 1. ligi. Ima pa tudi 11 naslovov prvaka USFSA Lige v Pikardiji in 1 naslov podprvaka Pokala Francije (2001). Vidnej\xc5\xa1ih evropskih dose\xc5\xbekov \xc5\xa1e nima._NEWLINE_Doma\xc4\x8di stadion Amiensa je Stade de la Licorne, ki sprejme 12.097 gledalcev. Barva dresov je bela. Vzdevek nogometa\xc5\xa1ev je Les Licornes ("Samorogi").'